Patentbeskerming: Vrae oor regering se vermoë | Maroela Media
patentbeskerming vir Covid-19-entstowwe doeltreffend in werking te stel en te bestuur, bevraagteken.
Die minister vir handel, nywerheid en mededinging, Ebrahim Patel, het vroeër vandag tydens 'n vergadering van die parlementêre portefeuljekomitee bevestig dat Amerika, Indië én ontwikkelende lande uit Afrika en Asië die verslapping of kwytskelding van patentbeskerming vir entstowwe ondersteun.
Volgens Patel het Australië, Nieu-Seeland en Kanada ook gekwalifiseerde steun beloof terwyl die Europese Unie sy standpunt voorbehou.
Jaco Mulder, VF Plus-LP en hoofwoordvoerder van handel, nywerheid en mededinging, sê nou terwyl die regering gesprekke met farmaseutiese maatskappye en regerings voer om wyer steun te werf vir die kwytskelding van patentbeskerming vir entstowwe, sit Suid-Afrikaners met die gevolge van die swak hantering van vroeëre afsonderingsregulasies, die swak inwerkingstelling van die regering se entstofprogram en voortdurende korrupsie met Covid-19-hulpfondse.
Mulder sê selfs 'n tydsverloop van drie jaar voordat 'n verslapping of kwytskelding van patentbeskerming ingestel word, bring in dié stadium skrale troos.
"Die ANC met pres. Cyril Ramaphosa aan die hoof moet volle verantwoordelikheid aanvaar vir die verswakte vermoë waarmee Suid-Afrika die gevolge van Covid-19 moet beveg en vir die nadelige gevolge daarvan vir die ekonomie."